TURINYS, DALYKINĖ RODYKLĖ, NUMERUOJAMIEJI OBJEKTAI,

NUORODOS (SAITAI), IŠNAŠOS

1. **Lietuvos reljefas**

Faile *„Lietuvos reljefas.doc“* esantį tekstą sutvarkykite pagal pateiktus nurodymus.

**Nurodymai**

* Teksto antraštėms pritaikykite stilių ***Antraštė1***.
* Naudodamiesi automatine tekstų rengyklės priemone, dokumento pradžioje sukurkite jo turinį.

*(2 taškai)*

1. **Istorijos mokslas**

Faile *„Istorijos\_mokslas.doc“* esantį tekstą sutvarkykite pagal pateiktus nurodymus.

**Nurodymai**

* Teksto antraštėms „Sąvoka“, „Istorijos šakos“, „Istorijos mokslas Lietuvoje“ ir paantraštėms (istorijos šakų pavadinimams) pritaikykite atitinkamus stilius.
* Naudodamiesi automatine tekstų rengyklės priemone, dokumento pradžioje sukurkite dviejų lygių dokumento turinį (įtraukite į jį antraštes ir paantraštes).

*(2 taškai)*

1. **Pasaka**

Faile *„Pasakos\_veikėjai.doc“* esantį tekstą sutvarkykite pagal pateiktus nurodymus.

**Nurodymai**

* Į dalykinę rodyklę įtraukite pasakos veikėjų pavadinimus. Pateikite juos vardininko linksniu didžiąja raide.
* Po pasakos tekstu sukurkite dalykinę rodyklę. Pasirinkite jos apipavidalinimo stilių „Modernus“ . Pateikite veikėjų sąrašą dviem stulpeliais, su puslapių numeriais, tarpus tarp veikėjų pavadinimų ir puslapių numerių užpildykite taškais.

*(3 taškai)*

1. **Žemė ir saulė**

Faile *„Žemė ir saulė.doc“* esantį tekstą sutvarkykite pagal pateiktus nurodymus.

**Nurodymai**

* Į dalykinę rodyklę įtraukite žodžius „Potvynių energija“.
* Sudarykite dalykinės rodyklės sąvokų „žemės“ ir „Saulės“ struktūrinius įrašus („Žemės masė“, „Žemės trauka“, ir „Saulės orbita“, „Saulės poslinkis“).
* Antrame dokumento puslapyje sukurkite dalykinę rodyklę. Ją pateikite vieno stulpelio klasikiniu stiliumi, puslapio numerį nurodykite prie žodžio.

*(5 taškai)*

1. **Receptas**

Faile *„Receptas.doc“* esantį tekstą sutvarkykite pagal pateiktus nurodymus.

**Nurodymai**

* Paveikslus numeruokite arabiškais skaičiais ir rašykite juos po paveikslais.
* Nurodykite, kad prie numerių būtų rašoma (sukurta) etiketė „pav.“ Nepamirškite lietuvių kalbos rašybos taisyklių (numeris turi būti nurodomas prieš etiketę).
* Paveikslų numerius eilutėje išdėstykite naudodamiesi sukurtais tabuliatoriais.

*(3 taškai)*

1. **Lietuva**

Faile *„Apie\_Lietuvą.doc“* yra informacija apie Lietuvos Respubliką. Čia esantį tekstą sutvarkykite pagal pateiktus nurodymus.

**Nurodymai**

* Iš žodžio „Lietuva“ sukurkite nuorodą į straipsnį apie Lietuvą laisvojoje enciklopedijoje „Vikipedija“ (*http://lt.wikipedia.org/wiki/Lietuva*).
* Skyrelyje „Politinė sistema“ sukurkite nuorodas į valdžios institucijų svetaines: iš žodžio „Prezidentas“ – į prezidento svetainę (*http://www.prezidentas.lt*), iš žodžio „Vyriausybė“ – į LR Vyriausybės svetainę (*http://www.lrv.lt*), iš žodžio „Seimas“ – į LR Seimo svetainę (*http://www.lrs.lt*).
* Iš žodžių „Valstybės kaimynės“ sukurkite nuorodą į saityne esantį paveikslą, kuriame būtų Lietuvos kaimyninių šalių žemėlapis.

*(5 taškai)*

1. **Laisvoji programinė įranga**

Faile *„Laisvoji\_programinė\_įranga.doc“* yra straipsnis apie laisvąją programinę įrangą. Pagal pateiktus nurodymus dokumente sukurkite nuorodas.

**Nurodymai**

* Iš asociacijos „Atviras kodas Lietuvai“ logotipo sukurkite nuorodą į asociacijos svetainės pradžios tinklalapį (*http://www.akl.lt*).
* Dokumento pabaigoje sukurkite dar dvi nuorodas: iš žodžių: „Laisvosios programinės įrangos apibrėžimas“ į straipsnio antraštę, iš žodžių „Keturių rūšių laisvė“ – į laisvosios programinės įrangos naudotojams suteikiamos keturių rūšių laisvės aprašą.

*(3 taškai)*

1. **Saugus internete**

Faile *„Saugus\_internete.doc“* pagal pateiktus nurodymus sukurkite nuorodas į failus, esančius savarankiško darbo aplanke.

**Nurodymai**

* Iš pavadinimo „Kas slypi internete ir ką turi žinoti“ sukurkite nuorodą į leidinio failą „*Apie pavojus internete.pdf*“, iš žodžių „*Saugus ir draugiškas internete*“ – į leidinio failą „*Saugus ir draugiškas internete.pdf*“.

*(2 taškai)*

1. **Kompiuterių įtaisai**

Faile *„Įtaisai.doc“* esantį tekstą apie kompiuterio išorinius įtaisus sutvarkykite pagal pateiktus nurodymus.

**Nurodymai**

* Naudodamiesi automatine tekstų rengyklės priemone, sunumeruokite įvedimo ir išvedimo įtaisų paveikslus. Nurodykite, kad prie numerių būtų rašoma (sukurta) etiketė „pav.“ Nepamirškite lietuvių kalbos rašybos taisyklių (numeris turi būti nurodomas prieš etiketę).
* Teksto antraštei „Išoriniai kompiuterio įrenginiai“ ir paantraštėms „Įvedimo įrenginiai“ ir „Išvedimo įrenginiai“ nustatykite reikiamus stilius.
* Naudodamiesi automatine tekstų rengyklės priemone, sukurkite dviejų lygių dokumento turinį (įtraukite į jį antraštes ir paantraštes). Pasirinkite klasikinį turinio apipavidalinimo stilių be puslapių numerių.
* Sudarykite pagrindinių įvedimo ir išvedimo įrenginių pavadinimų („klaviatūra“, „pelė“, „monitorius“, „spausdintuvas“) dalykinę rodyklę. Pasirinkite dalykinės rodyklės apipavidalinimo stilių „Su ženkleliais“ ir nurodykite sąvokas pateikti vienu stulpeliu.
* Sudarykite pagrindinių įvedimo ir išvedimo įrenginių pavadinimų („klaviatūra“, „pelė“, „monitorius“, „spausdintuvas“) išnašas dokumento pabaigoje.

*(6 taškai)*

**Vertinimas**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 24-22 taškai | 21-19 taškų | 18-17 taškų | 16-15 taškų | 14-13 taškų | 12-11 taškų | 10-8 taškai | 7-5 taškai | iki 5 taškų |
| **10** | **9** | **8** | **7** | **6** | **5** | **4** | **3** | **2** |